One, Two, Three
<s>One, Two, Three () je američka crno-bijela filmska komedija snimljena 1961. godine u režiji Billyja Wildera.</s><s>Predstavlja slobodnu adaptaciju istoimenog komada mađarskog pisca Ferenca Molnara, sa time da je scenario (koji je Wilder napisao zajedno sa I.A.L. Diamondom) radnju premjestio u tadašnji Hladnim ratom podijeljeni Berlin.</s><s>Protagonist, koga tumači James Cagney, je predstavnik Coca Cole u Zapdnom Berlinu koji nastoji Coca Colu prodati na tržištu Istočnog bloka, a čije planove poremeti to da je za vrijeme boravka u Berlinu praznoglava kćer njegovog šefa (čiji lik tumači Pamela Tiffin) zatrudnjela s mladim i fanatičnim istočnonjemačkim komunistom (čiji lik tumači Horst Buchholz).</s>

<s>Wilder je One, Two, Three snimio nakon izuzetnih uspjeha s komedijama Neki to vole vruće i Apartman.</s><s>Novi je film predstavljao još jednu priliku da se vrati u grad gdje je bio otpočeo karijeru (i kome je posvetio nešto raniji film A Foreign Affair).</s><s>Još veće oduševljenje, prema vlastitim riječima, je iskazao James Cagney, ugledni glumac koji je bio odrastao u njujorškoj četvrti Yorkville okružen njemačkim imigrantima te stekao izuzetno poštovanje prema njemačkoj kulturi i oduvijek priželjkivao film koji bi se snimao u Njemačkoj.</s><s>Wilder je zahvaljujući Cagneyu scenario napunio brojnim referencama na njegove klasične gangsterske filmove, ali i brojnim satiričnim komentarima na račun tada još uvijek aktualnog Hladnog rata.</s>

<s>Samo snimanje se, međutim, pokazalo traumatičnim za ostarjelog Cagneya koji se stalno sukobljavao sa mladim Buchholzom, te je nakon njega odlučio da se povuče sa filma (sa izuzetkom cameo uloge u Ragtimeu 1981. godine).</s><s>Daleko veći problem je predstavljalo to što se uslijed snimanja podigao Berlinski zid, čime je ekipi zapriječeno korištenje berlinskih lokacija, te se snimanje moralo premjestiti u studije u Münchenu.</s><s>Isti je događaj, koji je predstavljao novu eskalaciju Hladnog rata, kontekst događaja koji se prikazuju učinio daleko mračnijim, a humor za veliki dio publike "neprimjerenim".</s><s>Zbog toga je One, Two, Three doživio komercijalni neuspjeh, te se smatra jednim od manje poznatih Wilderovih filmova.</s><s>Kritičari koji su ga gledali pred kraj, odnosno poslije završetka Hladnog rata, su međutim, prema njemu iskazali daleko veću naklonost, prije svega cijeneći Cagneyev komičarski talent.</s>

<s>Uloge</s>

<s>James Cagney ...</s><s>C.R. "Mac" MacNamara
 Horst Buchholz ...</s><s>Otto Ludwig Piffl
 Pamela Tiffin ...</s><s>Scarlett Hazeltine
 Arlene Francis ...</s><s>Phyllis MacNamara
 Liselotte Pulver ...</s><s>Fräulein Ingeborg (Macova sekretatrica)
 Hanns Lothar ...</s><s>Schlemmer (Macov pomoćnik i suučesnik)
 Howard St.</s><s>John ...</s><s>Wendell P. Hazeltine
 Leon Askin ...</s><s>Peripetchikoff
 Ralf Wolter ...</s><s>Borodenko
 Peter Capell ...</s><s>Mishkin
 Karl Lieffen ...</s><s>Fritz (Macov šofer)
 Hubert von Meyerinck ...</s><s>Grof Waldemar von Droste-Schattenburg
 Sig Ruman ... engleski glas grofa von Droste-Schattenburg a
 Loïs Bolton ...</s><s>Melanie Hazeltine
 Til Kiwe ...</s><s>Reporter
 Henning Schlüter ...</s><s>Dr. Bauer
 Karl Ludwig Lindt ...</s><s>Zeidlitz
 Friedrich Hollaender ... direktor hotelskog orkestra</s>

<s>Izvori</s>

<s>Vanjske veze</s>

<s>Američki filmovi
Filmske komedije
Satirični filmovi
Filmovi o Hladnom ratu</s>

